burgasdotpro/wikipedia huggingface dataset:
Podielový fond

Podielový fond je spoločný majetok viacerých osôb (tzv. podielnikov), ktorý vznikol tak, že špeciálna spoločnosť (tzv. správcovská spoločnosť) vydala špeciálne cenné papiere (tzv. podielové listy) a takto získané prostriedky následne investovala. Je to typ subjektu kolektívneho investovania (čiže typ fondu). Správcovská spoločnosť podielový fond len spravuje, nie je s ním zhodná. Podielový fond nie je právnická osoba, právnická osoba je len jeho správcovská spoločnosť. 
Niektoré termíny.
Definície niektorých vyššie uvedených pojmov podľa textu príslušného zákona :
Charakteristika.
Podielový fond nie je právnická osoba (čiže nemá právnu subjektivitu), je to len majetok spravovaný právnickou osobou (ktorá sa nazýva správcovská spoločnosť); existujú - najmä v zahraničí - aj rôzne iné subjekty kolektívneho investovania, ktoré na rozdiel od podielového fondu právnu subjektivitu majú. Majetok v podielovom fonde nie je súčasťou majetku správcovskej spoločnosti, správcovská spoločnosť ho len spravuje. Majetkové práva podielnikov podielového fondu sú reprezentované podielovými listami.
Podielový fond sa môže skladať z viacerých podfondov a takýto podielový fond zložený z podfondov sa potom nazýva aj „strešný podielový fond“. Podfondom sa rozumie účtovne oddelená časť majetku a záväzkov v strešnom podielovom fonde. 
Každý podielový fond musí mať štatút, ktorý je neoddeliteľnou súčasťou zmluvy podielnika so správcovskou spoločnosťou. Podielnik nadobudnutím podielového listu akceptuje ustanovenia štatútu podielového fondu. 
Rozlišuje sa :
Zahraničné ekvivalenty.
V Nemecku a Rakúsku sa podielový fond volá "Sondervermögen" (v Rakúsku aj "Kapitalanlagefonds" v užšom zmysle), v Írsku "common contractual fund", v Spojenom kráľovstve (od roku 2013) "authorised co-ownership scheme" a vo Francúzsku a Luxembursku "fonds commun de placement". 
V predpisoch EÚ sa v anglickom znení volá "common fund", v nemeckom znení "Investmentfonds" a vo francúzskom znení "fonds commun de placement" (porov. napr. smernicu 2009/65/ES).
Počet.
Podľa údajov Národnej Banky Slovenska je na Slovensku k 31. 03. 2019 spolu 91 podielových fondov, ktoré ponúkajú spoločnosti VÚB, Tatra banka, Slovenská sporiteľňa, Poštová banka, ČSOB a IAD prostredníctvom im patriacich správcovských spoločností.
Faktúra (architektúra)

Faktúra je termín označujúci charakteristický rys umeleckého diela, dané prostriedky a spôsoby jeho spracovania, súčasť faktúry je napríklad tiež umelecký rukopis a duktus.
Podanie jemnej štruktúry, zvrásnenia, pórov a výstupkov povrchu predmetov, umožňujúce vnímať ich materiálny charakter.
Ultramaratón

Ultramaratón sa nazýva každé bežecké podujatie, dlhšie než tradičných 42,195 km (26,2188 míľ)
Existujú dva základné typy ultramaratónskych podujatí: tie, ktoré sú určené vopred danou vzdialenosťou a tie, ktoré sú ohraničené časom( víťazom sa stáva ten, kto za daný čas prekoná najväčšiu vzdialenosť). Najbežnejšími vzdialenosťami sú 50 a 100 míľ, či 50 alebo 100 km. ďalšími sú: 
dvojmaratóny, 24-hodinové preteky, viacdňové preteky na 1000 míľ ale aj dlhšie. Ich štruktúra je rôzna. Počnúc krúžením na 400-metrových okruhoch, niekedy aj kratších (indoor maratóny), cez cestných či terénnych behov po kontrólnych stanovištiach až po cezpoľné orientačné behy. Veľké množstvo ultramaratónov, hlavne preteky v teréne sú charakteristické nepredvídateľnými prekážkami, či už ide o nepriaznivé počasie, veľké výškové rozdiely a nespevnený povrch. 
Ultramaratóny sa zvyčajne bežia po spevnených cestách. Tie, ktoré sa behajú po turistických chodníkoch či bahnistých horských či lesných chodníkoch sa nazývajú aj Ultra trail. Zvyčajne sú každých 5 alebo 15 km zabezpečené stanmi prvej pomoci a prístreškami, kde si pretekári môžu doplniť jedlo, tekutiny alebo dať si krátku pauzu. Na Slovensku, Česku a Európe je stále viac ultra trail pretekov ako napríklad:Lazová 100 (105 km / 2900m), Krakonošova 100 (100 km / 4000m), Pražská 100, Trnavská 100 (92 km / 2700m), Stovka Považím (130 km / 7000m). 
Preteky s časovým limitom v rozmedzí od 6, 12 až po 24 hodín, či 3 až 6 dňové behy sa bežia najmä po uzavretých okruhoch, často kratších než jedna míľa (kilometer).
Medzinárodná asociácia ultramaratóncov ("IAU") organizuje svetové šampionáty rôznych vzdialeností a trvaní (50km, 100km, 24 a 48 hodín). Tieto podujatia sú zastrešované tiež Medzinárodnou atletickou federáciou ("IAAF"), čo je svetový riadiaci orgán atletických disciplín. Veľa krajín má svoju vlastnú ultramaratónsku organizáciu, často súčasť národnej atletickej organizácie, alebo aspoň ňou dotovaná. Svetové rekordy, či už vzdialenosti alebo časy sú zaznamenané Medzinárodnou atletickou asociáciou (IAU).
Svadba čertov

Svadba čertov je štúdiový album skupiny Money Factor, ktorý v roku 1992 vydalo hudobné vydavateľstvo Tommü Records. Tento album je jediný, ktorý so skupinou naspieval Dodo Dubán.
V roku 2004 vydalo vydavateľstvo Forza Music reedíciu tohto albumu s názvom Svadba čertov (Spomienka na Doda).
Atletická asociácia malých štátov Európy

Atletická asociácia malých štátov Európy (, skrátene AASSE) je asociácia reprezentujúcia záujmy atlétov malých krajín Európy. Vytvorená bola na základe návrhu Cyprusu, Islandu, Lichtenštajnska a Luxemburska na kongrese Medzinárodnej atletickej federácie v Barcelone roku 1989.
Oficiálne založená bola v roku 1994 na zasadnutí Európskej atletickej federácie (EAA) v Benátkach v prítomnosti presidenta EAA Carla-Olafa Homena. Zmluva o vytvorení bola podpísaná predstaviteľmi Andorry, Cyprusu, Cyprusu, Islandu, Lichtenštajnska Luxemburska Malty a San Marína.
Asociácia akceptuje len štáty s celkovým počtom obyvateľov do jedného milióna. Momentálne sú všetky štáty plniace toto kritérium v tejto asociácii s výnimkou Vatikánu.
Podujatia.
Atletická asociácia malých štátov Európy každoročne organizuje Hry malých štátov Európy, na ktorých sa zúčastňujú členské štáty AASSE vo viacerých športoch. Tiež štartuje ako kombinovaný tím na Európskom pohári v atletike.
Eurokalkulačka

Eurokalkulačka je jednoduchá kalkulačka, ktorá bola uvedená v krajinách eurozóny pri príležitosti zavedenia eura. Je to klasická kalkulačka so základnými počtovými úkonmi a navyše obsahuje funkciu na priamy prevod zaniknutej meny na euro a naopak. Používa sa predovšetkým v prvých mesiacoch potom, ako daná krajina zavedie euro.
Ivan Bajo

Doc. PhDr. Ivan Bajo, CSc. (* 25. november 1935, Bratislava – † 15. júl 2022) bol slovenský vysokoškolský pedagóg, horolezec, publicista a ilustrátor.
Lezecké výkony.
Trnavský horolezec, ktorý začínal ako tramp a skaut, na penzii turista. Vo Vysokých Tatrách má 410 výstupov, z toho vyše 100 v zime, 6 prvovýstupov ako direttissima SZ stenou Prostredného hrotu či prvé zimné priestupy troch ciest na Javorový štít. V Alpách napr. Welzenbachova c. na Grossglockner a Wiessbachhorn, Laserzwand v r. 1964 a 1968. Na Kaukaze Adyl-su, Záp. Šcheľda sev. stenou.
Majster športu, dostal Zlatý odznak IAMESu.
Publicistika a kreslenie.
Vedúci autor Učebných textov pre cvičiteľov horolezectva, spoluautor Previsnutej Revue 1971, autor metodických aj beletristických článkov, stoviek karikatúr a kreslených vtipov. Jeho humoristické dielo „Smiech na lane“ malo mimoriadny úspech aj u nehorolezeckej verejnosti, dočkalo sa ďalšieho doplneného vydania v r. 2007 a prekladu do poľštiny.
Hry malých štátov Európy

Hry malých štátov Európy (, skrátene "GSSE") je multišportové podujatie organizované národnými olympijskými výbormi malých štátov Európy v dvojročnom cykle od roku 1985.
Zúčastnené krajiny.
Hier malých štátov Európy sa zúčastňujú všetky členské krajiny Atletickej asociácie malých štátov Európy (AASSE). V roku 2006 sa členom Atletickej asociácie malých štátov Európy stala Čierna Hora, no napriek tomu neposlala svojich športovcov na Hry malých štátov Európy v roku 2007, ktoré sa uskutočnili v Monaku.
Športy.
Na Hrách malých štátov Európy v roku 2007 sa súťažilo v nasledovných 12 športoch:
Na niektorých predchádzajúcich hrách sa športovalo aj v boccii, cyklistike a squashi.
Hry malých štátov Európy 2007

Hry malých štátov Európy v roku 2007 boli 12. Hrami malých štátov Európy. Uskutočnili sa v Monaku od 4. júna do 9. júna 2007. Hry oficiálne otvoril monacký kráľ Albert II.
Spoločenský softvér

Spoločenský softvér (alebo sociálny softvér) sú kolaboratívne technológie ako súčasť poskytovania služieb. Obsahuje funkcie vzájomného zdieľania správ, dokumentov, výmeny informácií v skupinách, komunitách, či už medzi osobami, alebo procesmi dokumentového a informačného manažmentu - firemné depozitáre. Úlohou softvéru je spolupracovať a vytvárať komunity pomocou počítačov a počítačových sietí.
Mladí ľudia vďaka moderným technológiám strácajú hranice medzi štúdiom, prácou a zábavou. Výmena informácií, súborov, hudby a pod., ako aj spoločenská komunikácia sú včlenené do informačnej infraštruktúry. Sem patria komunikačné portály, blogy, wikipédia resp. wiki, webové konferencie (audio, video), virtuálne kancelárie a pod. Viacero firiem z oblasti IT začalo ponúkať takéto kolaboratívne služby (napr. Microsoft, IBM, Google...). Tieto systémy majú spoločné budovanie a udržiavanie spoločenských sietí a virtuálnych komunít a fungujú v maximálnej miere na princípe spoluorganizácie.
Vstrekovanie paliva

Vstrekovanie paliva je spôsob prípravy zmesi paliva so vzduchom pre spaľovacie motory. Spočíva v streknutí paliva cez malý otvor - dýzu vstrekovača do priestoru motora: nasávacieho potrubia, nasávacieho kanálu, komôrky, valca, alebo spaľovacej komory. Palivo pred dýzou je stlačené na výrazne vyšší tlak, ako je tlak v priestore do ktorého sa vstrekuje. Následkom toho a malého rozmeru dýzy sa palivo počas vstreku rozpráši na jemné častice, čo urýchľuje tvorbu spaľovacej zmesi. 
V starších aplikáciách najmä pre vznetové motory sa využívalo pneumatické vstrekovanie, pri ktorom bolo palivo s nezvýšeným tlakom do spaľovacieho priestoru dopravované cez dýzu prostredníctvom prúdu stlačeného vzduchu.
Vstrekovanie paliva zabezpečuje vstrekovacie zariadenie, ktoré sa obvykle skladá z nasledovných častí: palivová nádrž, dopravné čerpadlo, čističe paliva, vstrekovacie čerpadlo, vstrekovač a potrebné spojovacie potrubie. Niektoré súčasti nemusia byť v konkrétnom riešení zastúpené, resp. môžu byť pridané iné súčasti.
Rozdelenie.
Podľa typu motora a koncepcie vstrekovania je potrebné pre osobitosti konštrukcie a podmienok práce rozlišovať:
Anakin Skywalker

Anakin Skywalker (*42 BBY - 5 ABY) je fiktívna postava zo sveta Hviezdnych vojen, ústredná postava epizód I - III. 
Ako dieťa žijúce v otroctve spolu s jeho matkou ho našiel Qui-Gon Jinn na planéte Tatooine. Zistil, že Anakin má väčší počet midichlorianov ako majster Yoda (viac ako 20 000), čo znamenalo, že práve Anakin môže byť „vyvolený“, ako hovorilo proroctvo. S pomocou Qui-Gon Jinna Anakin po víťazstve pretekov získal slobodu. 
Qui-Gon Jinn presvedčil radu Jediov, aby sa mohol Anakin stať jeho učňom (padawanom). Qui-Gon Jinn však zahynul pri súboji s Darth Maulom. Hneď na to Maula porazil Qui-Gon Jinnov starší učeň Obi-Wan Kenobi, ktorý sa ujal Anakina a vycvičil ho. Z Anakina sa stal Rytier Jedi, neskôr sa stal aj členom rady Jediov. 
Anakin mal dve deti so svojou manželkou Padmé (zomrela pri pôrode), syna Luka a dcéru Leiu. Miloval Padmé a kvôli svojim víziám o jej smrti sa dal zlákať na temnú stranu. Kancelár Palpatine šikovne využil Anakinove obavy. Je však ironické, že Anakinov prechod na temnú stranu bol zapríčinený obavami o život Padmé. Pritom mal však veľký podiel na jej smrti, lebo keď to Padmé zistila, stratila vôľu žiť. Zradil svojho majstra a celý Rád Jedi.
Kancelár Palpatine (Darth Sidious) začal Anakina zvádzať na temnú stranu sily. Anakin nakoniec podľahol a stal sa učňom Dartha Sidiousa, stal sa z neho Sithský Lord - Darth Vader. Na konci ep. VI ale znovu obnoví svoju identitu Anakina Skywalkera, keď zachráni svojho syna pred Palpatinom. Dá sa povedať, že láska k jeho rodine a pohľad na utrpenie syna ho obrátilo späť k svetlej strane.
Gadget

Gadget (z angl. "(menší) dômyselný a/alebo inovatívny a/alebo vtipný mechanizmus alebo prístroj; vychytávka vôbec") môže byť:
Zoznam kresťanských teológov

Toto je zoznam kresťanských teológov.
Strašnická (stanica pražského metra)

Strašnická je jedna zo staníc pražského metra. Nachádza sa na linke A pod ulicou Starostrašnická v pražskej štvrti Strašnice. Bola otvorená 11. júla 1987.
Charakteristika stanice.
Stanica sa nachádza 7.5 m pod povrchom. Je hĺbená, založená v otvorenej jame, budovaná za prevádzky, do 4. júla 1990 koncová. Za stanicou sa nachádza koľajové kríženie vhodné na dočasné ukončenie trasy s dvomi obratovými koľajami. Stanica má len jeden vestibul vedúci do Starostrašnickej ulice, ktorý je s nástupištom spojený pevným schodištom a od 16. februára 2004 s plošinou pre handicapovaných cestujúcich. Pôvodne sa počítalo aj s otvorením druhého vestibulu, ktorý mal ústiť k budúcemu sídlisku plánovanému po zbúraní tejto časti Starých Strašnic. Po roku 1990 boli tieto plány prehodnotené a vestibul dokončený nebol, avšak z nástupišťa je postavené týmto smerom pevné schodište. Interiér stanice je obložený dutými tvarovkami tmavohnedej farby. Výstavba stanice stála 241,4 milióna Kčs.
Skalka (stanica pražského metra)

Skalka je jedna zo staníc pražského metra. Nachádza sa na linke A na rovnomennom sídlisku pod ulicou Na Padesátém v Prahe 10 na pôvodne spojovacej trati SH v Strašniciach. Otvorená bola 4. júla 1990 a do 25. mája 2006 bola konečnou stanicou.
Charakteristika stanice.
Stanica je hĺbená, založená v otvorenej jame, budovaná ako dlhodobá koncová stanica. Jej konštrukcia je monolitická a prispôsobená tomu, že bola stavaná za prevádzky. Skalka je pod povrchom. Má jeden vestibul spojený s nástupištom schodištom vybiehajúcim z prostriedku nástupišta a potom vedúcim šikmo mimo os trate. Interiér stanice je obložený glazúrovanými tvarovkami v bielo - modro - hnedej kombinácii. Výstavba stanice v rokoch 1987 – 1990 stála 291,8 miliónov Kčs. Z hľadiska prevádzky metra je stanica zaujímavá tým, že v nej v končia niektoré súpravy metra. Trasa odtiaľ do stanice Depo Hostivař má totiž nižšiu priepustnosť a preto v pracovných dňoch okrem rannej a večernej špičky končí polovica súprav tu na Skalke.
Význam stanice.
Stanica je dostupná peši zo sídliska Skalka a z časti staršej zástavby Strašníc. Je však – ako väčšina staníc metra – predovšetkým prestupným bodom medzi metrom a povrchovou dopravou. Pri svojom otvorení v roku 1990 k nej bola privedená autobusová doprava z veľkej časti juhovýchodného sektoru Prahy – predovšetkým z Hostivaře, Horných a Dolných Měcholup, Uhříněvsi, zo sídlisk Zahradní Město, Petrovice, Hornoměcholupská a Košík, a tiež od priemyselných podnikov v Hostivaři, Dolných Měcholupch, Malešicích a Uhříněvsi. S rozvojom pražskej integrovanej dopravy tu boli nasmerované aj prímestské linky z Říčan a okolia, neskôr aj od Kostelce nad Černými lesy, Ondřejova, Stříbrné Skalice a iných. Nástupištia autobusov však už prestávali tomuto náporu stačiť, zvýšená prevádzka negatívne ovplyvňovala sídlisko Skalka a autobusy často uviazli v kolónach v Úvalskej a Černokosteleckej ulici. Preto bolo rozhodnuté o predĺžení metra do stanice Depo Hostivař. Táto stanica bola otvorená v roku 2006 a boli k nej presunuté všetky prímestské linky a mestské linky do oblasti Uhříněvsi a Dolných Měcholupch.
Kevin Kurányi

Kevin Kurányi (* 2. marec 1982, Rio de Janeiro, Brazília) je nemecký futbalista, ktorý hrá na pozícií útočníka. V súčasnosti hrá z ruský klub Dynamo Moskva. 
Narodil sa v Brazílii, vyrastal v Paname a má tri občianstva: nemecké, brazílske a panamské. Matka pochádza z Panamy a otec, narodený v Nemecku, má maďarský pôvod. Do Nemecka prišiel ako 15-ročný a do roku 2005 bol hračom VfB Stuttgart. Posledné tri roky hral za klub FC Schalke 04 odkiaľ 10. mája 2010 prestúpil do Dynama Moskva.
Zhoď dres

Zhoď dres je druhý štúdiový album skupiny Money Factor, ktorý v roku 1994 vydalo hudobné vydavateľstvo Jumbo Records. Ako spevák pri nahrávaní tohto albumu debutoval Jozef Banovič (známy aj ako D. C.). Jozef Banovič vtedy nahradil Doda Dubána, ktorý sa stal v roku 1993 členom skupiny Tublatanka.
Depo Hostivař (stanica pražského metra)

Depo Hostivař je konečná stanica na linke A pražského metra. Nachádza sa na okraji Strašníc v budove depa Hostivař. Slúži najmä na prestup medzi metrom a autobusovými linkami do juhovýchodných častí Prahy (Dubeč, Dolní Měcholupy a Uhříněves) a obcí v blízkosti Prahy (napr. Říčany a Kostelec nad Černými lesy).
Charakteristika stanice.
Stanica je neobvyklej koncepcie, nachádza sa priamo v areáli depa metra, zaberá jeho dve západné koľaje. Medzi nimi bolo dobudované ostrovné nástupište, ktoré je v celej sieti metra vôbec najužšie a vzniklo v priestore bývalej umyvárne vozov. Osvetlenie je počas dňa riešené presklennou strechou. Výstup je iba jeden, s veľmi malým vestibulom, vedie severným smerom k terminálu prímestských autobusových liniek. Stanica bola plánovaná práve ako prestupná medzi metrom a autobusovou dopravou. Súčasťou komplexu je aj záchytné parkovisko.
Výstavba stanice bola začatá v júni roku 2005, prebiehala počas prevádzky depa. Stanica bola pre verejnosť zprevádzkovaná 26. mája 2006. Súvisiace zmeny v povrchovej doprave boli zavedené 28. mája. Počas výstavby bolo nutné prestavať časť koľajišťa pred depom a upraviť jednu halu, ktorá teraz slúži ako stanica. Počas nejakej doby tak pre linku metra A muselo vypravovať vlaky depo Kačerov. Celkové náklady na výstavbu komplexu vrátane autobusového terminálu a záchytného parkoviska sú uvádzané okolo 1,3 miliardy Kč, z toho na samotnú stanicu metra 860 miliónov Kč. Táto konečná stanica je od predchádzajúcej stanice Skalka (predtým konečnej) vzdialená 1020 metrov. Časť tejto trate je jediným nekrytým úsekom pražského metra s prepravou cestujúcich. V blízkosti stanice metra sa uvažuje o vybudovaní stanice mestskej železnice Praha-Malešice.
Pretože prevádzkové pomery v depe neumožňujú rovnakú dopravnú kapacitu, akú má zvyšok trati, prichádza tu v dopravnej špičke len polovica vlakov, ostatné končia v stanici Skalka.
Samo

Samo môže byť:
HKm Zvolen v sezóne 2008/2009

Sezóna 2008/2009 bola pre HKm Zvolen dvanástou sezónou v nepretržitom slede a trinástou celkovo v slovenskej hokejovej extralige.
Prípravné zápasy.
Počas letnej prípravy na sezónu odohral HKm Zvolen niekoľko prípravných zápasov, vrátane účasti na dvoch medzinárodných turnajoch.
Zmeny v kádri.
Pred sezónou.
Hráči, ktorí prestúpili do Zvolena, ale po absolvovaní letnej prípravy opustili tím ešte pred začiatkom sezóny: Marek Šimko, Peter Gallo, Stanislav Lašček, Juraj Húska, Vladislavs Vodolazskis.
Zmena nastala aj na trénerskom poste, Ladislava Svozila s Pavlom Hulvom vystriedala dvojica Miloš Holaň a Vladimír Hiadlovský.
Výsledky zápasov.
Základná časť.
V základnej časti sa Zvolen stretol s každým súperom dvakrát doma a dvakrát vonku, okrem tímu Slovensko 20, s ktorým odohral len po jednom zápase. V 10. a 23. kole mal voľno.
Nadstavbová časť o 1.-6. miesto.
V nadstavbe sa HKm Zvolen stretol raz doma a raz vonku s tímami, ktoré obsadili prvých šesť priečok v tabuľke.
Play-off.
Štvrťfinále.
Hralo sa na štyri víťazné zápasy.
Vo štvrťfinále zvíťazil HKm Zvolen nad tímom z Liptovského Mikuláša 4:2 na zápasy a postúpil do semifinále, ktoré sa hralo rovnako na štyri víťazné zápasy.
Semifinále.
Po prehre 3:4 na zápasy s Košicami obsadil HKm Zvolen v sezóne 2008/09 konečné 4. miesto.
Ostatné tímy.
Konečné umiestnenia ostatných tímov patriacich pod HKm Zvolen:
Giorgio Di Centa

Giorgio Di Centa (* 7. október 1972, Tolmezzo, Taliansko) je taliansky profesionálny bežec na lyžiach.
Napriek tomu, že Di Centa nikdy nevyhral preteky svetového pohára v behu na lyžiach je držiteľom už dvoch zlatých medailí z olympiády. Obe získal na domácej pôde počas olympiády v Turíne 2006. Tú prvú v štafete na 4 x 10 km a tú druhú v záverečnom individuálnom maratóne na 50 km.
Jeho sestra, Manuela Di Centaová, bola tiež bežkyňou na lyžiach.
Pietro Piller Cottrer

Pietro Piller Cottrer (* 20. december 1974, Sappada, Taliansko) je taliansky profesionálny bežec na lyžiach. Je držiteľom jednej zlatej olympijskej medaily, ktorú získal v štafete na 4 x 10 km na olympiáde 2006 v Turíne.
Rory Delap

Rory Delap (* 6. júl 1976, Sutton Coldfield, Anglicko) je bývalý írský profesionálny futbalový stredopoliar, známy z pôsobenia v anglickej Premier League, hlavne v Stoke City FC. Preslávil sa ofenzívne ladenými autovými vhadzovaniami, ktoré niekedy presahovali aj 40 m.
Referencie.
&lt;br&gt;
Eurovision Song Contest 2009

Eurovision Song Contest 2009 je 54. ročník súťaže Eurovision Song Contest. Semifinálové kolá sa uskutočnili 12. a 14. mája 2009, finálové 16. mája 2009 v Olympic Indoor Arene v Moskve. Po rokoch v súťaži opäť figurovala porota, naďalej však bol víťaz vyberaný telefonickým, resp. SMS hlasovaním.
Po 11 rokoch sa súťaže opäť zúčastnilo Slovensko - národné finále bolo naživo z Bratislavy vysielané na STV dňa 8. marca 2009. Víťazmi národného finále sa stali speváci Kamil Mikulčík &amp; Nela Pocisková so skladbou Leť tmou. Porotcami boli: Laco Lučenič, Marcel Palonder, Katarína Hasprová, Peter Marcin, Mirka Brezovská, Dezider Kúkoľ, Lukáš Machala, Anton Popovič.
Slováci zabojovali o účasť vo finále v druhom semifinále, 14. 5. 2009 v ktorom sa im však v konkurencii 19 krajín nepodarilo prebojovať medzi 10 krajín, ktoré postúpili do finále. V rámci svojej semifinálovej skupiny obsadili predposledné miesto so ziskom 8 bodov.
Súťaž vyhral nórsky hudobník a spevák Alexander Rybak s 387 bodmi - o 169 bodov viac ako druhý najlepší, s najvyšším skóre aké kedy na Eurovision Song Contest bolo.
Summer Glauová

Summer Lyn Glauová (* 24. júl 1981, San Antonio, Texas, USA) je americká herečka a tanečníčka.
Životopis.
Aj keď vyrastala v blízkosti mexickej hranice, nemá latinsko-americké korene. Jej predkovia sú pôvodom z Nemecka, Írska, či Škótska. Má dve mladšie sestry Christie a Kaitlin. Jej matka je učiteľka, otec „general contractor“.
Začala tancovať v piatich rokoch. Doma ju niekoľko rokov trénovala matka, neskôr získala štipendium. Trénovala a vystupovala ako klasická balerína, ale tiež skúšala tango a flamenco. V detstve vystupovala v Majestic Theatre v predstaveniach ako „Le Bourgeois Gentilhomme“, „The Happy Widow“, „Peer Gynt“ a „Paint Your Wagon“.
Počas doliečovania zranenia nohy navštívila príbuzných v Los Angeles a pri tej príležitosti si vyskúšala svoju prvú hereckú úlohu. Krátko na to sa rozhodla presťahovať do Los Angeles a pracovať ako herečka a tanečníčka.
Jej prvá televízna úloha bola v dnes už klasickom seriáli Jossa Whedona "Angel". Hoci len vedľajšia, už tu ukázala svoj herecký talent a zužitkovala roky baletu. Krátko na to ju Wheddon obsadil do svojho nového sci-fi/western seriálu "Firefly" ako veľmi traumatizovanú River Tam. Keď bol seriál zrušený, objavila sa vo viacerých známych seriáloch ako "Odložený prípad", "" či "4400". 
Vďaka veľkému úspechu predaja DVD boxu série "Firefly" a veľkej podpore fanúšikov vzniklo v roku 2005 pokračovanie pod názvom "Serenity". Summer si zopakovala postavu River Tam a dostala niekoľkonásobne viac priestoru. Kvôli filmu musela prejsť 6-mesačným výcvikom. Vďaka svojmu tanečnému nadaniu a flexibilite bol priamo pre ňu vytvorený nový bojový štýl. 90% kaskadérskych kúskov zvládla sama. Za túto úlohu dostala Saturn Award (Najlepšia herečka vo vedľajšej úlohe) a SFX Award (Najlepšia herečka). 
V roku 2006 hrala hlavné úlohy v dvoch odlišných filmoch. Najprv dcéru Vincenta Ventresca v sci-fi komédii "Mamut", kde bojovala proti mimozemšťanmi infikovanému mamutovi. Film sa nakrúcal v Louisiane a Bukurešti. Neskôr hrala dvojičku Miky Boreem v horore "Sesterstvo bosoriek" (remake hororu z roku 1979). Za obidve úlohy bola kritikmi pochválená a v roku 2007 vyšli tieto filmy na DVD. 
V tom istom roku hrala postavu schizofrenickej Tess Doerner v tretej sérii známeho televízneho seriálu "4400". Ako „Crystal Burns“ účinkovala v druhej sérii seriálu "Špeciálne komando". Objavil sa tu aj jej priateľ, texaský herec Daniel Wisler.
V roku 2007 sa opäť vrátila na pár častí ku "4400" a potom začala pracovať na seriáli "", v úlohe „terminátorky“ Cameron. Za túto úlohu získala Saturn Award a bola nominovaná na Scream Award.
Tim Minear

Tim Minear (* 29. október 1963, New York, New York, USA) je americký scenárista a režisér. 
Životopis.
Narodil sa v New Yorku, vyrástol v meste Whittier v Kalifornii. Vyštudoval filmový odbor na Kalifornskej štátnej univerzite, Long Beach.
Bol asistujúcim režisérom pri filme "Čata". Napísal scenár k epizódam viacerých televíznych seriálov, vrátane "Akty X" a "Lois &amp; Clark". Neskôr napísal, výkonne produkoval a režíroval epizódy seriálov "Strange World", "Angel", "Firefly", "Wonderfalls" a "The Inside" (ktorý tiež vytvoril spolu s Howardom Gordonom).
Minear často spolupracuje s Jossom Whedonom. Ich práce obsahujú ostrý, čierny humor. Je známy schopnosťou vytvoriť postavy, ktoré sú sympatické, pochopiteľné a celkovo zlé. Najlepším príkladom je scenár k druhej sérii seriálu "Angel". Jeho seriál seriál "Dollhouse" mal remiéru 13. februára 2009.
Štyrikrát bol nominovaný na Emmy Award (2013, 2014, 2015, 2017) ako výkonný producent seriálov "American Horror Story" and "Feud".
Steven S. DeKnight

Steven S. DeKnight (* Millville, New Jersey, USA) je americkýtelevízny scenárista a producent známy vďaka práci na seriáloch ako "Smallville", "Buffy, premožiteľka upírov" a "Angel". Bude taktiež písať scenár k nadchádzajúcej 8. sérii "Buffy, premožiteľky upírov" a slúžiť ako konzultívny producent na pripravovanom seriáli od Jossa Whedona "Dollhouse".
Zelená strecha

Zelená strecha je strecha pokrytá zatrávneným povrchom.
História.
Zatrávnené strechy sú stáročia známe nielen v studenom podnebí Islandu, Škandinávie, Kanady, USA, ale aj v teplom podnebí Tanzánie. Konštrukčné riešenie domov so zatrávnenou strechou pochádza zo severnej Európy. Príkladom je islandský dom („sodhouse“) so strechou tvorenou dvoma až troma vrstvami rašelinových kobercov uloženými na suchých vetvách pokrytých prérijnou trávou. Zvislé steny, hrúbky 60 – , sú postavené z vysokých trávnatých kobercov so zatrávnenou stranou smerom dolu. Takáto konštrukcia udržuje v chladnom prostredí teplo akumuláciou. Pôvodná škandinávska zatrávnená strecha má sklon od 30° do 45° a tvorí ju hrubá vrstva trávnatého koberca, ktorá je uložená na niekoľkých vrstvách brezovej kôry. Kôra je lepená dreveným dechtom, aby vznikla vodotesná a nepriepustná vrstva. Mínusom tejto konštrukcie je, že decht môže byť rakovinotvorný a životnosť strechy je len 20 rokov. V Berlíne sa od polovice 19. storočia stavali štvorpodlažné bloky domov so strechami zvažujúcimi sa do átria-„strechy z dreveného cementu“.
Zelené strechy verzus ekológia.
Z hľadiska dopadu na životné prostredie je dokázané, že už 5% zatrávnených striech v meste je pre toto životné prostredie nezanedbateľným prínosom.
Konštrukcia.
Zatrávnená môže byť každá strecha, ktorá unesie zaťaženie.
Konštrukcia strechy je od konštrukcie zatrávnenej strechy oddelená separačnou, diletačnou a ochrannou vrstvou proti prerastaniu korienkov. Vlastnú vegetačnú vrstvu tvorí drenážna vrstva (keramzit, guľky z polystyrénu, priestorová šmyková rohož), filtračná vrstva (syntetické textílie, minerálne alebo sklenené rohože), hydroakumulačná vrstva (rašelina alebo tuhé minerálne dosky) a vrchná vegetačná vrstva.
Typy zelených striech.
Literatúra spravidla delí zatrávnené strechy na intenzívne a extenzívne.
Rozdelenie striech podľa sklonu strešnej roviny:
Zelené strechy majú široké uplatnenie, príkladom sú:
[Súbor:Zelená strecha Corwin. .jpg|náhľad|Zelená strecha na projekte Blumental v Bratislave
Jaromír Stejskal

Jaromír „Jarýk“ Stejskal (* 11. december 1949, Rychnov nad Kněžnou) je český výškový horolezec, publicista a fotograf, dnes občan SR. V čase svojich troch úspešných výstupov na osemtisícovky mal bydlisko v Česku, takže figuruje v českých prehľadoch osemtisícovkárov.
Životopis.
Narodil sa v severovýchodných Čechách, kde aj chodil do Strednej priemyselnej školy v Náchode. Po maturite odišiel na Slovensko (1969), do Vysokých Tatier, kde začal robiť nosiča na Zbojnícku chatu. Bol síce prijatý na vysokú školu (FTVS KU v Prahe), no štúdium nenastúpil a začal sa v horách venovať aktívne lezeniu. V roku 1976 sa presťahoval do Bratislavy. Vtedy už bol účastníkom československej horolezeckej reprezentácie, no z politických dôvodov musel byť (ako všetci vtedajší športovci) amatérom, teda zamestnaný. Prijali ho formálne do podniku Slovšport, zarábal si aj pololegálnym súkromným podnikaním v oblasti výškových prác, čo bolo v 80. rokoch už tolerované. Roku 1987 ukončil kariéru vrcholového športovca, no ešte o 10 rokov neskôr išiel do Himalájí opäť. Hneď po prevrate začal podnikať, no kvôli narastajúcej korupcii zakrátko prestal s výškovými prácami a dal sa na výrobu športového (outdoorového) oblečenia a vybudoval si obchod. Aj po rozpade federácie zostal so svojou rodinou (2 deti) na Slovensku, kde doteraz podniká.
Lezenie.
Má na svojom konte okolo 300 výstupov v Tatrách, 32 prvovýstupov. V Yosemitoch Half Dome, Lost Arrow a cesta The Nose na El Capitan. V Alpách 1. zimný priestup Petit Dru a Messnerovej cesty na Mte. Agner, s Kollerom západná stena Petit Jorasses. Na Kaukaze zliezol Donguz Orun v zime; na Pamíre štít maršála Žukova s traverzom na Leninov štít (Pik Lenina). V Andách zvládol vrcholy Mituraju, Jirishanca a Yerupaja. Člen expedície Kančendžonga 1981. Na jar 1984 prvovýstup na Lhoce Šar s Božíkom a Rakoncajom. Na jeseň 1984 prvovýstup západnou stenou Dhaulágirí s Jakešom a Šimonom (zahynul na zostupe). V decembri 1985 prvý čs. zimný výstup a zároveň prvý výstup alpským štýlom na osemtisícovku – Čho Oju. V roku 1987 sa v expedícii na Mount Everest dostal do 8000 m.
Už ako Bratislavčan viedol Jarýk Stejskal v r. 1997 slovenskú expedíciu na Kančendžongu. Pavol Barabáš o nej natočil film "80 metrov pod vrcholom".
Publikoval reportáže i fotografie v časopisoch vrátane zahraničných. O svojom lezení v období 1984–1987 napísal knihu.
Georg W. Reinberg

Georg W. Reinberg (* 7. november 1950) je rakúsky architekt. Študoval na TU Wien (Dipl.-Ing.) a na "Syracuse University", New York (M. Arch.), obdržal Schütteovo a Fulbrightovo štipendium. 
Medzi rokmi 1983 až 1986 pracoval ako asistent u profesora Antona Schweighofera na TU Wien. Od roku 1980 pracuje na samostatných projektoch, v roku 1985 zakladá „Ziviltechnikerbüro“. V roku 1983 zakladá pracovné združenie s Martinom Treberspurgom, ktoré sa v roku 1990 premenuje na kancelár "Arge Reinberg Treberpurg Raith" (do r. 1994). Súčasná kancelár Architekturbüro Reinberg má 14 zamestnancov a zaoberá sa návrhom budov, vypracovaním projektovej dokumetácie všetkých stupňov a riadením stavieb. Bolo už navrhnutých približne 220 projektov, z ktorých sa realizovalo približne 90. Všetky tieto projekty splňujú vysoké ekologické nároky. 
Architekt Reinberg vede kanceláriu spoločne so svojou ženou Martou Enriquez Reinberg. Vyučuje na Donau-Universität Krems (hosťujúci profesor pre ekologickú architektúru) a na TU Graz (solárne stavby). Vyučuje na medzinárodnej úrovni a pracoval ako odborný asistent, napríklad v Mexiku, USA, Kolumbii, Paname, Taliansku, Francúzsku, Anglicku, Španielsku, Česku, Belgicku, Švédsku, Nemecku a v ďalších.
Ná tri deti Máriu (14), Floriána (25), a Nikolausa (29). Ovláda angličtinu, nemčinu a španielčinu.
Kríž

Kríž môže byť:
Maltézsky kríž

Maltézsky kríž môže byť:
Krížik

Krížik môže byť:
Bardo

Bardo môže byť:
Opátka

Opátka alebo matka predstavená alebo zastarano "abatiša" ( &lt; aram. "abba") je v rímskom katolicizme ženský ekvivalent opáta. 
Jej povinnosti sú riadiť patričný kláštor alebo ústav a dohliadať nad tým, aby v ňom boli zachovávané pravidlá rehole. Jej konkrétne právomoci určujú pravidlá toho ktorého rádu alebo kongregácie.
Stade Rennais FC

Stade Rennais FC je francúzsky futbalový klub, ktorý sídli v meste Rennes.
Sylvain Wiltord

Sylvain Wiltord (* 10. máj 1974, Neuilly-sur-Marne, Francúzsko) je francúzsky futbalista hrajúci na poste utočníka. V súčasnosti je hráčom francúzskeho klubu FC Metz. V drese Francúzska vyhral Euro 2000 a bol finalistom Majstrovstiev sveta 2006. 
So svojou kariérou začínal v klube Stade Rennes, v roku 1996 prestúpil do španielskeho klubu Deportivo La Coruña, no za tento klub neodohral ani jeden zápas. Nasledovali tri roky v drese Girondins Bordeaux, počas ktorých získal v sezóne 1998/99 titul majstra Francúzska a zároveň sa stal najlepším strelcom súťaže. 
V auguste 2000 prestúpil za 13 miliónov libier do anglického Arsenalu, za ktorý odohral celkovo 175 zápasov. Hrával v útoku po boku Thierryho Henryho alebo nastupoval ako striedajúci hráč. V roku 2004 sa stal hráčom Lyonu, s ktorým získal tri ligové tituly. V auguste 2007 podpísal dvojročný kontrakt so Stade Rennais.
Stephen Synnott

Stephen P. Synnott je vedec programu Voyager, ktorý objavil niekoľko mesiacov planét Jupiter, Saturn, Urán a Neptún.
Objavil Metis, Puck, Larissa (znovuobjavený), Proteus, a Thebe.
David C. Jewitt

David C. Jewitt (* 1958) je britský astronóm. 
V roku 1979 absolvoval University College London. V roku 1980 získal titul magistra a v roku 1983 doktora na California Institute of Technology.
V rokoch 1988 - 2009 bol profesorom na University of Hawaiʻi. V súčasnosti pôsobí na University of California.
Jeho výskumy zahŕňajú Kuiperov pás, Slnečnú sústavu a fyzikálne charakteristiky komét. Spolu s Jane Luu objavil v roku 1992 prvý objekt kuiperovho pásu. Objavil 48 asteroidov a viacero vonkajších planét.
V roku 2012 získal "Shaw Prize" (spolu s Jane Luu). Je po ňom pomenovaný asteroid 6434 Jewitt.
Pan (kráter)

Pan je najväčší kráter na Jupiterovom mesiaci Amalthea. Jeho šírka je 100 km a obsahuje aspoň 8 roklín. Pan je jeden z dvoch pomenovaných kráterov na mesiaci Amalthea, druhý je Gaea. Je pomenovaný po bohovi Pan z gréckej mytológie.
Gaea (kráter)

Gaea je impaktný kráter na Jupiterovom mesiaci Amalthea. Jeho šírka je 80 km a je aspoň hlboký. Gaea je jeden z dvoch pomenovaných kráterov na mesiaci Amalthea, druhý je Pan. Je pomenovaný po bohyni Gaii z gréckej mytológie.
Lyctos Facula

Lyctos Facula je hora na Jupiterovom mesiac Amalthea. Predpokladá sa, že jej výška dosahuje okolo 20 km (65,617 stôp). Je jedným z dvoch známych pohorí na tomto mesiaci, druhým je Ida Facula.
Ida Facula

Ida Facula je hora na Jupiterovom mesiac Amalthea. Predpokladá sa, že jej výška dosahuje okolo 20 km. Je jedným z dvoch známych pohorí na tomto mesiaci, druhým je Lyctos Facula. 
V roku 1979 ju objavil Voyager 1 a ešte toho roku bola pomenovaná po hore Ida na Kréte na ktorej sa ako dieťa hrával Zeus. Zjednodušene je nazývaná "Ida".
Prstenec

Prstenec môže byť:
Zethus (kráter)

Zethus je impaktný kráter na Jupiterovom mesiaci Thebe. V priemere má približne 40 km a nachádza sa na odvrátenej strane mesiaca. Na Thebe sa nachádzajú 4 impaktné krátery veľkosťou porovnateľné so Zethusom, ktorý ale ako jediný dostal pomenovanie (je jediným útvarom na Thebe, ktorý bol pomenovaný).
Juraj Česnegi

Gróf Juraj Česnegi (staršie "Juraj Cseszneky"; maď. "Cseszneky György"; latinsko-maďarský prídomok: "de Milvány") bol uhorský šľachtic v 16. storočí. Člen rodiny Česnegiovcov.
V roku 1526, kedy prebehla katastrofálna bitka s Turkami a kráľ Ľudovít II. zomrel na bojisku, bol Juraj Česnegi pánom hradov Tata a Komárno. V boji o trón medzi vojvodom Jánom Zápoľským a arcivojvodom Ferdinandom Habsburským podporoval právo Ferdinanda. Keď však Zápoľského veliteľ Gaspar Ráskai začal obliehať hrad Tata, Juraj musel neochotne hrad prenechať protivníkovej presile. Potom odišiel do Bratislavy požiadať kráľovnú Máriu o pomoc. V roku 1528 obsadil Juraj spolu s Tomášom Nádašdym hrad Ráb pre Ferdinanda Habsburského. Kráľovná Mária, vdova po kráľovi Ľudovítovi II. a sestra Ferdinanda, ho vymenovala za sudcu kráľovského súdneho dvora Rábu.
V roku 1532, keď cisár Karol V. poslal Garcilasa de la Vegu do vyhnanstva na ostrov v povodí Dunaja, bol gróf Česnegi zodpovedný za zaopatrenie tohto španielskeho básnika. Juraj sa neskôr stal zasväteným nasledovníkom protestantizmu a obhajcom luteránskej viery. Kráľ Ferdinand mu udelil titul uhorského veľmoža, právo používať červený vosk na pečatenie a daroval mu niekoľko usadlostí, medzi nimi dediny Kisbabot, Enese, Rábacsécsény a Utal.
Elizabeth Roemerová

Elizabeth Roemerová (* 1929† 8. apríl 2016) bola americká astronómka.
Bola profesorkou na University of Arizona.
Zaoberala sa výskumom komét a asteroidov. Objavila asteroidy 1930 Lucifer a 1983 Bok. 25 rokov fotografovala kométy. V roku 1975 spoluobjavila Themisto (Jupiter XVIII), jeden zo 67 mesiacov Jupitera.
Planétka 1657 Roemera, ktorú objavil švajčiarsky astronóm Paul Wild v roku 1961 bola pomenovaná po nej ().
Krisztián Németh

Krisztián Németh môže byť:
Scott S. Sheppard

Scott S. Sheppard je americký astronóm oddelenia pozemského magnetizmu Carnegieho vedného inštitútu (). Začínal ako absolvent inštitútu astronómie na Havajskej univerzite. Je objaviteľ mnohých malých mesiacov planét Jupiter, Saturn, Urán a Neptún. Tiež je objaviteľom Neptunovho trójana a niekoľkých objektov Kuiperovho pásu, Kentaurov a asteroidov v blízkosti Zeme.
Medzi pomenované mesiace, ktoré objavil patria:
Krisztián Németh (1989)

Krisztián Németh (* 5. január 1989, Győr) je maďarský futbalista, ktorý v súčasnosti hráva v premierleagovom klube FC Liverpool. Do tohto klubu prestupoval v roku 2007 spolu s ďalším maďarským futbalistom Andrásom Simonom.
V roku 2006 hral na Majstrovstvách Európy hráčov do 17 rokov a v roku 2008 aj na Majstrovstvách Európy hráčov do 19 rokov, kde strelil jeden gól.
Je považovaný za talent maďarského futbalu.
Erik Jendrišek

Erik Jendrišek (* 26. október 1986, Trstená) je slovenský futbalista, hráva na pozícii útočníka. 
V súčasnosti (august 2023) je hráčom slovenského prvoligového klubu MFK Tatran Liptovský Mikuláš, kde prestúpil z AS Trenčín. Jeho prednosťou je rýchlosť a technická vybavenosť.
Reprezentácia.
V reprezentácii odohral svoj prvý zápas v kvalifikačnom zápase o postup na Majstrovstvá sveta 2010 11. októbra 2008 proti San Marínu.
Reprezentačné góly.
Góly Erika Jendriška za A-mužstvo Slovenska
Slnečná architektúra

Slnečná architektúra alebo solárna architektúra je architektúra, ktorá obsahuje znaky na získanie výhod s "pasívnej slnečnej energie", "denného osvetlenia" alebo "aktívnej slnečnej energie". Niektoré metódy solárnej architektúry sa datujú už tisícky rokov dozadu. V súčasnosti je veľký rozvoj technológii týkajúcich sa solárnej architektúry, zahŕňajúc napríklad "solárne kolektory" a "solárne moduly". Tieto technológie spolu s pasívnym získavaním slnečnej energie, zabezpečeným vhodnou orientáciu budovy a technológiami ako sú napríklad "Trombeho stena" sú základom navrhovania slnečnej architektúry.
Baláž

Baláž môže byť:
Ôsmy svetadiel

Ôsmy svetadiel je debutový štúdiový album, ktorý v roku 1981 vydalo hudobné vydavateľstvo Opus slovenskej rockovej skupine Elán. V roku 1992 vyšla tomuto albumu reedícia na CD, ktorú vydalo hudobné vydavateľstvo Musica.
Nie sme zlí

Nie sme zlí je druhý štúdiový album slovenskej pop rockovej skupine Elán. V roku 1982 tento album vydalo hudobné vydavateľstvo Opus .
Texty piesní od Ľuboša Zemana a Borisa Filana zhudobnili členovia kapely: Jožo Ráž, Jano Baláž a Vašo Patejdl. Najväčšími hitmi albumu sú dodnes hrávané piesne „Kamaráti“, „Ulica“, „Aj keď bez peňazí“, „Zlodej slnečníc“, „Nie sme zlí“ či skladba „Vymyslená“.
Elán 3

Elán 3 je tretí štúdiový album slovenskej pop rockovej skupiny Elán. V roku 1983 tento album vydalo hudobné vydavateľstvo Opus .
Skupina, po predcházajúcich úspechoch už v tomto čase koncertovala v športových halách, na štadiónoch, amfiteátroch. Ich albumy sa predávali v státisícových nákladoch. Aj na tento album hudbu Joža Ráža, Jana Baláža a Vaša Patejdla znovu otextovali: Ľuboš Zeman a Boris Filan. Aj album "Elán 3", priniesol  ďalšie hity skupiny, ako sú „Tuláci v podchodoch“, „Mám kým nemám“, „Človečina“, či „Slobodná“.
Hodina slovenčiny

Hodina slovenčiny je štvrtý štúdiový album slovenskej pop rockovej skupiny Elán. V roku 1985 tento album vydalo hudobné vydavateľstvo Opus
Je to posledný projekt, ktorý kapela nahrala vo svojej klasickej prelomovej zostave: Ráž, Patejdl, bratia Balážovci a Juraj Farkaš. Zároveň je prvý, ku ktorému všetky texty napísal Boris Filan. Medzi jeho nahrávkami sa, okrem pôvodných hitov  „Zaľúbil sa chlapec“, „Stužková“, či „Kráľovná bielych tenisiek“, nachádza aj (pre skupinu Elán neobvyklá) coververzia od iného autora, od východonemeckej rockovej skupiny Prinzip, ktorá má názov „Emdéžet“. Album "Hodina slovenčiny" je priamym predchodcom komerčne najúspešnejšieho československého hudobného albumu všetkých čias: albumu "Detektívka", ktorý kapele Elán s novými členmi vyšiel  v roku 1986.
XPRESS-MP

XPRESS-MP je programová zostava na matematické modelovanie a riešenie optimalizačných úloh, poskytujúca nástroje na formuláciu, riešenie a analyzovanie problémov lineárneho a celočíselneho programovania. Je výrobkom spoločnosti Dash Optimization Ltd. Je založená na dvoch komponentoch, Xpress-Mosel a Xpress-Optimizer. Zostava ďalej zahŕňa súbor rozhraní adresovaný na rôzne užívateľské požiadavky.
Xpress-Mosel.
Xpress-Mosel je prostredie na modelovanie a riešenie problémov, vzatý ako modelovací program, opisujúci problém lineárneho a zmiešaného celočíselného programovania, napísaný v modelovacom jazyku Mosel. Základný predpoklad Mosel-u je ten, že v ňom nie je žiadne rozlišovanie medzi stavom modelovania a procedúry, ktorá skutočne rieši problém. 
Xpress-Optimizer.
Xpress-Optimizer na druhú stranu obsahuje modul knižnice, ktorý poskytuje vytvorenie zložitých modelov, ich vyriešenie priamo v Mosel-i a ich vrátenie vo vopred stanovenom spôsobe užívateľom.
Xpress-IVE.
Xpress-IVE je grafické rozhranie pre Mosel a Optimizer pre užívateľov Microsoft Windows, poskytujúce jednoduché vývojové prostredie, v ktorom je možnosť naučiť sa pracovať s nástrojmi Xpress-MP.
Detektívka (album)

Detektívka je piaty štúdiový album slovenskej pop rockovej skupiny Elán. V roku 1986 tento album vydalo hudobné vydavateľstvo Opus. 
V kapele Elán sa v období vzniku tohto albumu zmenila zostava: zo skupiny odišiel Vašo Patejdl, Juraj Farkaš a Zdeno Baláž. Nahradil ich Martin Karvaš a Gabriel Szabó. Vašo Patejdl pri nahrávaní albumu spolupracoval už iba ako. Autorom textov je Boris Filan, Hudbu okrem Joža Ráža a Jana Baláža zložil aj Martin Karvaš. Medzi viacerými hitmi z tohto albumu sú skladby ako „Tanečnice z Lúčnice“, „Fero“, či „Žaba na prameni“.
Album "Detektívka", so svojim predajom viac než 660 tisíc nosičov, je najpredávanejším albumom v histórii česko-slovenskej pop-music. V súčasnosti na slovenskom hudobnom trhu dostane interpret zlatú platňu za tritisíc predaných nosičov.
Nebezpečný náklad (album)

Nebezpečný náklad je šiesty štúdiový album slovenskej pop rockovej skupine Elán. V roku 1988 tento album vydalo hudobné vydavateľstvo Opus.
Aj tento album nahrala nová zostava kapely Elán. Vašo Patejdl na ňom nespolupracoval ani ako hosť. Album otextoval Boris Filan, hudbu zložili Jožo Ráž, Jano Baláž a Martin Karvaš, ktorý bol autorom aj skladby „Nevesta v piatom mesiaci“ naspievanú s Mariánom Kochanským, lídrom skupiny Lojzo. Na nahrávaní boli ako hostia: Anton Jaro, Dušan Húščava a bubeník Ján Fabrický. 
Okrem „Nevesty v piatom mesiaci“ boli vo svojej dobe často hrávané skladby „Ver mi“ a titulná pieseň „Nebezpečný náklad“.
Rabaka (album)

Rabaka je siedmy štúdiový album slovenskej pop rockovej skupine Elán. V roku 1989 tento vydalo hudobné vydavateľstvo Opus.
Je to tretí projekt textára Borisa Filana a trojice skladateľov: Jožo Ráž. Jano Baláž a Martin Karvaš. Na albume pribudli kapele ďalšie hity: „Od Tatier k Dunaju“, „Čaba neblázni“, či „Van Goghovo ucho“.
Piesne na albume sú z rovnomenného filmu, ktorý nakrútila Slovenská filmová tvorba Bratislava Koliba. Na scenári filmu spolupracoval režisér Dušan Rapoš spolu s Borisom Filanom, ktorý bol autorom námetu a textov piesní. Vo filme si zahrali aj členovia kapely.
V roku 1989, t.j. ešte v bývalej ČSSR, vyšla albumu vo vydavateľstve Opus reedícia na kompaktnom disku (CD).
Stadion Ljudski vrt

Stadion Ljudski vrt (v preklade "Štadión Ľudská záhrada") je multifunkčný štadión nachádzajúci sa v slovinskom meste Maribor. Štadión leží na ľavom brehu rieky Dráva, na ktorej je Maribor rozložený.
Na štadióne hrá svoje domáce zápasy tím NK Maribor. Aktuálna kapacita štadióna je 12 994 miest.
Okrem futbalových zápasov je štadión často využívaný na kultúrne podujatia
Dejiny.
Štadión obdržal meno po verejnom parku "Volksgarten", ktorý bol v Maribore vysadený v roku 1873. 
Park sa potom premenil na tréningové ihrisko a v roku 1920 sa zmenilo na plnohodnotné futbalové ihrisko.
Ihrisko, aké známe z terajšej doby, bolo postavené v roku 1952, no tribúny sa dostavali až v roku 1962, čím sa Ljudski vrt definitívne zmenil na štadión. Odvtedy prešiel štadión štyrmi rekonštrukciami. Tá najvýznamnejšia sa odohrala v roku 2008, kedy bol štadión kompletne rekonštruovaný, vytvorili sa prakticky tri nové tribúny a zmenila sa kapacita na terajších 12 435 miest.
Ďalšia rekonštrukcia, ktorá by mala zmeniť podobu aj štvrtej, doposiaľ nezrekonštruovanej tribúny, je naplánovaná na rok 2010 pri príležitosti 50. výročia klubu NK Maribor. Po tejto rekonštrukcii by sa kapacita hľadiska mala zvýšiť na 13 000 miest. 
Futbal.
Štadión je primárne určený pre futbal. Svoje domáce zápasy tu hrá tím NK Maribor. Štadión je pre tento klub prakticky symbolom. Popri slovinskej lige hostí Ljudski vrt aj domáce zápasy Slovinska v kvalfikiáci na majstrovstvá sveta vo futbale v roku 2010.
Netvor z čiernej hviezdy Q7A

Netvor z čiernej hviezdy Q7A je ôsmy štúdiový album slovenskej pop rockovej skupiny Elán, ktorý v roku 1991 vydalo rakúske hudobné vydavateľstvo Musica.
Album spolu s Jožom Rážom a Jánom Balážom nahrali album vtedy noví členovia kapely: Peter Farnbauer (gitara, klávesy), Ľubo Horňák (klávesy) a Juraj Kuchárek (bicie).
Autorom jedenástich textov je Boris Filan, jeden text napísal Jožo Ráž. Autorom hudby, okrem Joža Ráža a Jana Baláža je aj Peter Farnbauer. Medzi hitmi na tomto albume sú piesne „Sestrička z Kramárov“, „Bosorka“, „Pištoľ“, či skladba „Telo si so mnou robí, čo chce“.
Hodina angličtiny

Hodina angličtiny je deviaty štúdiový album slovenskej pop rockovej skupiny Elán, ktorý v roku 1994 vydalo hudobné vydavateľstvo BMG Ariola.
Hodina pravdy

Hodina pravdy je desiaty štúdiový album slovenskej pop rockovej skupiny Elán, ktorý v roku 1997 vydalo hudobné vydavateľstvo BMG Ariola.
Simplexová metóda

Simplexová metóda alebo simplexový algoritmus je iteračný výpočtový postup na hľadanie optimálneho riešenia úlohy lineárneho programovania (ak také riešenie existuje). Je založená na tom, že sa sústava rovníc úlohy lineárneho programovania prepíše do podoby matice, ktorá sa potom postupne podľa určitých zásad (najmä zásad úprav sústav rovníc) postupne premieňa na iné matice, až kým sa nedospeje k riešeniu.
Začiatočným bodom tohto algoritmu je nájdenie začiatočného základného riešenia úlohy lineárneho programovania (LP). Ak je už takéto riešenie k dispozícii, potom simplexová metóda v jednotlivých krokoch vypočíta vždy nové základné riešenie s lepšou alebo aspoň rovnakou – v prípade maximalizácie vyššou – hodnotou účelovej funkcie. Po konečnom počte krokov musí tento výpočtový postup viesť k nájdeniu základného riešenia s najlepšou hodnotou účelovej funkcie alebo k zisteniu, že také riešenie neexistuje. Pri jeho hľadaní musí podľa základnej vety LP ísť o optimálne riešenie.
Postup výpočtu pomocou simplexovej metódy sa niekedy delí na dve fázy:
V niektorých špeciálnych prípadoch je nájdenie počiatočného základného riešenia natoľko ľahké, že I. fáza výpočtu vlastne odpadá. V takom prípade sa celý postup označuje ako jednofázová simplexová metóda. Vo všeobecnom prípade nemusí byť však nájdenie počiatočného základného riešenia úlohy LP jednoduché. Potom hovoríme o dvojfázovej simplexovej metóde.
Elán 3000

Elán 3000 je jedenásty štúdiový album slovenskej pop rockovej skupiny Elán, ktorý v roku 2002 vydalo hudobné vydavateľstvo BMG Ariola. Je to prvý album, ktorý skupina nahrala po motocyklovej nehode jedného z frotmanov, Joža Ráža. Veľmi významne sa autorsky hlavne ako textár na tomto albume podieľal Pavol Jursa.
Tretie oko (album)

Tretie oko je dvanásty štúdiový album slovenskej pop rockovej skupiny Elán, ktorý v roku 2003 vydalo hudobné vydavateľstvo BMG Ariola. Na výrobe tohto albumu sa ako textár najvýraznejšie podieľal Boris Filan, ktorý spolu s Ľubošom Zemanom patrí k autorom väčšiny hitov skupiny Elán, ako aj piesní, ktoré boli nahrané členmi skupiny v iných projektoch (sólová dráha Vaša Patejdla, či filmové piesne k trilógii Fontána pre Zuzanu).